Document ID: 31993R3204

NEUVOSTON ASETUS (EY) N:o 3204/93,
annettu 16 päivänä marraskuuta 1993,
tietyistä siipikarjan kaupan pitämisen vaatimuksista annetun asetuksen (ETY) N:o 1906/90 muuttamisesta
EUROOPAN UNIONIN NEUVOSTO, joka
ottaa huomioon Euroopan talousyhteisön perustamissopimuksen,
ottaa huomioon siipikarjanliha-alan yhteisestä markkinajärjestelystä 29 päivänä lokakuuta 1975 annetun neuvoston asetuksen (ETY) N:o 2777/75(1) ja erityisesti sen 2 artiklan 2 kohdan,
ottaa huomioon komission ehdotuksen,
sekä katsoo, että
asetuksessa (ETY) N:o 1906/90(2) säädetään siipikarjanlihan kaupan pitämisen vaatimuksista, ja
asetuksen (ETY) N:o 1906/90 1 artiklan 3 kohtaa sovellettaessa tätä asetusta ei sovelleta terveyttä koskevista ongelmista tuoreen siipikarjanlihan kaupassa 15 päivänä helmikuuta 1971 annetun neuvoston direktiivin 71/118/ETY(3) 3 artiklan 5 kohdassa tarkoitettuun myyntiin; tämä poikkeus olisi muutettava direktiivin 71/118/ETY muuttamisesta ja ajan tasalle saattamisesta 17 päivänä joulukuuta 1992 annetun neuvoston direktiivin 92/116/ETY(4) huomioon ottamiseksi,
ON ANTANUT TÄMÄN ASETUKSEN:
1 artikla
Muutetaan asetus (ETY) N:o 1906/90 seuraavasti:
1 Korvataan 1 artiklan 3 kohdan toinen luetelmakohta seuraavasti:
" - direktiivin 71/118/ETY II osaston 3 artiklan II kohdassa tarkoitettua myyntiä
tai
- direktiivin 71/118/ETY liitteen I VIII osaston 49 kohdassa tarkoitettua siipikarjaa, jonka sisälmysten poistoa on lykätty ("New York dressed")."
2 Korvataan 5 artiklan 3 kohdan d alakohdan ja 4 kohdan viittaus "direktiivin 71/118/ETY 3 artiklan 7 kohdan" viittauksella "direktiivin 71/118/ETY 1 artiklan toisen alakohdan".
2 artikla
Tämä asetus tulee voimaan 1 päivänä tammikuuta 1994.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 16 päivänä marraskuuta 1993.

Labels: 3
6